Domstolens dom (Sjette Afdeling) af 7. november 2019 – Rose Vision mod Kommissionen
(Sag C-346/18 P) (1)
»Appel – projekter finansieret af Den Europæiske Union på området for forskning – syvende rammeprogram for forskning, teknologisk udvikling og demonstration (2007-2013) – tilskudsaftaler vedrørende projekterne FIRST, FutureNEM, sISI, 4NEM og SFERA – revisioner, der konstaterer uregelmæssigheder i gennemførelsen af visse projekter – Europa-Kommissionens afgørelser om udsættelse af udbetalingerne inden for rammerne af andre projekter – erstatningsansvarssøgsmål og annullationssøgsmål«
1.      Appel – anbringender – rettergangsfejl – betingelse om krænkelse af appellantens interesser
(Statutten for Domstolen, art. 58, stk. 1)
(jf. præmis 32)
2.      Retslig procedure – sagens genstand – ændring under sagens behandling – forbud
(Rettens procesreglement, art. 76 og art. 84, stk. 1)
(jf. præmis 43 og 114)
3.      Appel – anbringender – anbringende fremført for første gang i forbindelse med appellen – afvisning
(Domstolens procesreglement, art. 170, stk. 1)
(jf. præmis 70)
4.      Appel – anbringender – urigtig vurdering af de faktiske omstændigheder og af beviserne – afvisning – Domstolens prøvelse af vurderingen af de faktiske omstændigheder og af beviselementer – udelukket, medmindre de er gengivet urigtigt – anbringende om urigtig gengivelse af beviserne – nødvendigheden af præcist at angive de urigtigt gengivne beviser og påvise de fejl i analysen, der har ført til denne urigtige gengivelse
[Art. 256, stk. 1, andet afsnit, TEUF; statutten for Domstolen, art. 58, stk. 1; Domstolens procesreglement, art. 168, stk. 1, litra d)]
(jf. præmis 82 og 83)
5.      Appel – anbringender – anbringender og argumenter, som blot gentager det for Retten påberåbte – ingen angivelse af den påberåbte retlige fejl – afvisning
(Art. 256 TEUF; statutten for Domstolen, art. 58, stk. 1)
(jf. præmis 88)
6.      Retslig procedure – indbringelse af sag for Retten på grundlag af en voldgiftsklausul – Rettens kompetence defineret alene i artikel 272 TEUF og voldgiftsklausulen – kompetence til at påkende et anerkendelsessøgsmål – rækkevidde – forbud mod at træffe afgørelse ultra petita
(Art. 272 TEUF; statutten for Domstolen, art. 21; Rettens procesreglement, art. 76 og art. 84, stk. 1)
(jf. præmis 99, 100, 106, 107 og 116)
Konklusion
1)
Den Europæiske Unions Rets dom af 8. marts 2018, Rose Vision mod Kommissionen (T-45/13 RENV og T-587/15, ikke trykt i Sml., EU:T:2018:124), ophæves, for så vidt som Retten herved i denne doms præmis 160 fastslog, at der i medfør af artikel 340, stk. 1, TEUF ikke var grundlag for at fastslå, at appellanten var blevet påført et kontraktretligt tab som følge af tilsidesættelsen af punkt II.22, stk. 1, i de almindelige betingelser, som er en integrerende del af de aftaler, der er indgået mellem Rose Vision SL og Europa-Kommissionen som led i det syvende rammeprogram, som blev vedtaget ved Europa-Parlamentets og Rådets afgørelse nr. 1982/2006/EF af 18. december 2006 om Det Europæiske Fællesskabs syvende rammeprogram for forskning, teknologisk udvikling og demonstration (2007-2013).
2)
I øvrigt forkastes appellen.
3)
Det fastslås, at Kommissionen har tilsidesat tilskudsaftalen vedrørende projektet FutureNEM hvad angår fortroligheden af revision 11-INFS-025.
4)
Rose Vision SL bærer sine egne omkostninger og betaler halvdelen af Kommissionens omkostninger hvad angår såvel proceduren i første instans som appellen.
1 –      EUT C 268 af 30.7.2018.